SpareBank 1 SMN

SpareBank 1 SMN er en regional, selvstendig sparebank med hovedkontor i Trondheim. Banken er ledende i Trøndelag og på Nordvestlandet og har 46 kontorer i 42 kommuner.  

SpareBank 1 SMN konsernet har, med sine datterselskaper, i underkant av 1600 ansatte. Banken er organisert etter en modell som tar utgangspunkt i bankens 223.000 privatkunder og 15.000 bedriftskunder, hvor makten i størst mulig grad ligger hos kontor og rådgivere. Banken er organisert i avdelingene Privatmarked, Næringsliv, Organisasjon og utvikling, Kommunikasjon og samfunn samt Konsernfinans.

SpareBank 1 SMN er et resultat av flere fusjoner av lokale sparebanker i Trøndelag og banken har en forvaltningskapital per 31. desember 2023 på 232 milliarder kroner.SpareBank 1 SMN Banken har 46 kontor og hele konsernet har mer enn 1400 ansatte.

Banken har røtter tilbake til 1823 da Trondhjems Sparebank ble etablert. I 1975 fusjonerte Trondhjems Sparebank, Strindens Sparebank og Støren Sparebanker til Trondhjems og Strindens Sparebank.Strindens Sparebank  SpareBank 1 SMN ble etablert i 1984 da 23 sparebanker i Trøndelag slo seg sammen for å danne en regionbank. I 1988 ble Spareskillingsbanken en del av banken. Banken var med på etableringen av SpareBank 1 Alliansen i 1995.Historien om SpareBank 1  Banken vokste videre gjennom kjøpet av Romsdals FellesbankFinansdepartementet: Tillatelse til erverv av aksjer i Romsdals Fellesbank ASA i 2005, og gjennom overtakelse av BN Bank sin avdeling i Ålesund i 2009 samt fusjon med Sparebank1 Søre Sunnmøre i 2023.

Banken utstedte grunnfondsbevis i 1994 og ble notert på Oslo Børs under egenkapitalbevis med tickerkoden MING.

Referanser

Kategori:Næringsliv i Trondheim
Kategori:Banker i SpareBank 1-alliansen
Kategori:Selskaper notert på Oslo Børs
Kategori:Selskaper etablert i 1823
Kategori:Midtbyen (Trondheim)